Qanawat

Qanawat (arabisk skrift قنوات) er ein landsby i Syria, 7 km nordaust for As Suwayda. Han ligg kring 1 200 meter over havet, nær ei elv og omgjeven av skog. I antikken var Han ein hellenistisk-romersk by kalla Kanatha, Κάναθα på gresk.

venstre|mini|Kart over Dekapolis som syner plasseringa til Kanatha (Qanawat).

Historie
Hellenistisk og romersk historie
venstre|mini|Rabbostempelet
mini|Sarkofagen i kyrkja frå 300- til 400-talet.
Byen er nemnt for første gongen i regjeringstida til Herod den store (første hundreåret fvt.), då arabiske nabatearar slo ein jødisk armé. Dei to maktene kjempa lenge om byen. Frå Pompeius si tid og fram til keisar Trajan, var byen ein del av Dekapolis, ein laus føderasjon av byar som romarane let ha eit visst sjølvstende. I det første hundreåret evt. vart han annektert av den romerske provinsen Syria, og på 100-talet vart han omdøypt Septimia Canatha av Septimius Severus, og overført til provinsen Arabia.Ross Burns, The Monuments of Syria, I. B. Tauris, 3rd edition, 2009, s. 246-247 

Islamsk historie
Byen var eit senter for kristendom i området, då han vart erobra av muslimske arabarar i 637. Han vart då mindre viktig og på 800-talet var han redusert til ein fattig landsby. 

I 1596 står Qanawat oppført i osmanske skattelister som ein del av Badi Nasiyya nahiya i Hauran qada. Han hadde ein kristen folkesetnad som bestod av fem hushaldningar og ein muslimsk folkesetnad på 12 hushaldningar. Innbyggjarane omfatta òg ei gruppe beduinar. Skattane vart betalte for kveite, bygg, sommaravlingar, geiter og/eller bikubar.Hütteroth and Abdulfattah, 1977, s. 218.

Hovudattraksjonar
Dei omfattande ruinane frå antikken er 1500 meter lange og 750 meter breie. Mellom anna finst ei romersk bru og ei romersk teater, med ni seterader og scene som var nitten meter i diameter. Her finst òg ein nymphaeum, ein akvedukt og eit stort tempel med søylegang. Nordvest for byen ligg eit tempel frå seint på 100- eller tidleg på 200-talet, bygd på ein høg plattform kring ein søylegang. I fleire år trudde ein at dette tempelet var til ære for Helios, men ein inskripsjon oppdaga i 2002 syner at det var til ære for ein lokal gud, Rabbos.Burns, s. 249.

Monumentet Es-Serai (òg kalla Seraya, «palasset») er datert til kring 100-talet evt. og var opphavleg eit tempel, og frå 300-/400-talet ein kristen basilika. Han er 22 m lang med ein søylegang med atten søyler. 

Kjelder
Denne artikkelen bygger på «Qanawat» frå ,  den 6. juli 2014. 
 oppgav desse kjeldene: 



Kategori:Dekapolis
Kategori:Romerske byar i Syria
Kategori:Arkeologiske funn i al-Suwayda guvernement
Kategori:Busetnader i al-Suwayda-distriktet
Kategori:Tidlegare busetnader i Syria
Kategori:Landsbyar i Syria